Nektaro jūra
Nektaro jūra (lot. Mare Nectaris, 15°12′p. pl. 35°30′r. ilg.﻿ / ﻿15.2°p. pl. 35.5°r. ilg.﻿ / -15.2; 35.5) – Mėnulio matomosios pusės pietų pusrutulio jūra. Susidarė lavai išsiliejus į didelį, apie 3,9 mlrd. metų senumo susidūrimo baseiną Mėnulio paviršiuje. Tai sąlyginai maža, beveik apvali, 350 km skersmens jūra. Plotas apie 100 000 km². Susidūrimo baseine įžvelgiamos 4 žiedinės struktūros aplink jūrą. Antrajame žiede (400 km skersmens) į rytus yra Pirėnų kalnai. Tolimiausiame žiede (860 km skersmens) į pietvakarių pusę yra Altajaus kalvų grandinė. Nektaro jūra yra gravitacinės anomalijos centre.